
Referat de specialitate
                                              

[bookmark: _Hlk88666756][bookmark: _Hlk88666564]Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea “studiului de oportunitate, caietului de sarcini și a raportului de evaluare pentru concesionarea suprafețelor de teren de 300 mp fiecare, identificate cadastral cu nr. 63744 și 63745, în vederea construirii unui atelier de creație produse camping”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv: H.G.R. nr. 1.354/2001 publicată în M. Of. nr. 326/2002 privind atestarea domeniului public al judeţului Iaşi precum şi al municipiilor, oraşelor şi comunelor din judeţul Iaşi –anexa nr. 8 la hotărâre; H.G.R. nr. 48/2007 pentru modificarea si completarea <LLNK 12001  1354 20 301   0 35>Hotararii Guvernului nr. 1.354/2001 privind atestarea domeniului public al judeţului Iaşi, precum şi al municipiilor, oraşelor şi comunelor din judeţul Iaşi – anexa nr. 62 la hotărâre; O.U.G. 195/2005 privind protectia mediului; Legea nr. 50/1991 privind autorizarea executării lucrărilor de construcţii; Legea nr. 350/2001 privind amenajarea teritoriului și urbanismul; Legea nr. 213 din 17 noiembrie 1998 privind bunurile proprietate publică, republicată; Legea nr. 287/2009 privind Codul Civil din 17 iulie 2009 și O.U.G. nr. 57/2019 privind Codul administrativ.
În fapt, având în vedere prevederile legale în materie cuprinse în actele normative enumerate mai sus și motivele de ordin economic, financiar, social şi de mediu enumerate în studiul de oportunitate, considerăm că este legală, necesară și oportună concesionarea suprafețelor de teren de 300 mp fiecare, identificate cadastral cu nr. 63744 și 63745, din intravilanul satului Rediu-Aldei, comuna Aroneanu, județul Iași, în vederea construirii unui atelier de creație produse camping.  În acest sens, se identifică necesitatea aprobării studiului de oportunitate, caietului de sarcini și a raportului de evaluare de către Consiliul Local al comunei Aroneanu.


  Consilier juridic cu atribuţii în achiziţii publice,
                   Cobjuc Delia

